**РЕПУБЛИКА СРПСКА**

**НАРОДНА СКУПШТИНА**

**З А П И С Н И К**

**са Двадесет друге посебне сједнице Народне скупштине Републике Српске**

**одржане 20. октобра 2021. године**

Двадесет друга посебна сједница Народне скупштине Републике Српске одржана је 20. октобра 2021. године у Бањој Луци.

Предсједник Народне скупштине Републике Српске Недељко Чубриловић (у даљем тексту: предсједник) отворио је засједање Двадесет друге посебнe сједницe и констатовао да постоји кворум за рад, те да су одсуство са сједнице најавили народни посланици: Наташа Кулашинац, Ристо Марић, Срђан Тодоровић, Мирела Кајкут Зељковић, Гордана Видовић, Дарко Бањац, Бранко Бутулија, Дарко Бабаљ, Миленко Вићановић, Небојша Вукановић, Дико Цвијетиновић, Будимир Балабан, Един Рамић, Крсто Јандрић, Соња Караџић Јовичевић и Александар Главаш.

Предсједник је обавијестио присутне да ће дан за гласање бити по окончању предложене тачке дневног реда, те да се ради уз препоруке Института за јавно здравство Републике Српске.

Сједница је заказана на захтјев Владе Републике Српске која је предложила дневни ред, а у складу са чланом 170 Пословника Народне скупштине Републике Српске („Службени гласник Републике Српске“, бр. 66/20), (у даљем тексту: Пословник).

Према члану 171 Пословника, посланици су усвојили

**ДНЕВНИ РЕД**

1. **Стање о испоруци кисеоника јавним здравственим установама у Републици Српској**

**а) Информација о проблемима испоруке кисеоника одговарајуће квалитете и концентрације прописане за лијек јавним здравственим установама у Републици Српској за вријеме ванредне ситуације изазване вирусом корона SARS-CoV-2;**

**б) Закон о лијековима и медицинским средствима Републике Српске - по хитном поступку.**

са ***44 гласа за, пет против и*** ***ниједан посланик се није уздржао од гласања.***

Прије отварања расправе о овој тачки дневног реда, а на основу члана 133, став 7 Пословника, посланици су усвојили приједлог Колегијума Народне скупштине да право на дискусију о овој тачки дневног реда из сваког клуба и посланичке групе имају по два посланика – са ***44 гласа за****,* ***12 против и******ниједан посланик се није уздржао од гласања****.*

Након тога прешло се на разматрање тачке дневног реда.

**Ад – 1:** **Стање о испоруци кисеоника јавним здравственим установама у Републици Српској**

**а) Информација о проблемима испоруке кисеоника одговарајуће квалитете и концентрације прописане за лијек јавним здравственим установама у Републици Српској за вријеме ванредне ситуације изазване вирусом корона SARS-CoV-2**

**б) Закон о лијековима и медицинским средствима Републике Српске - по хитном поступку**

У име предлагача уводно излагање поднио је Ален Шеранић, министар здравља и социјалне заштите.

У расправи су учествовали: Јелена Тривић, Миладин Станић, Владо Ђајић, Сенад Братић, предсједник Владе Републике Српске Радован Вишковић, Недељко Гламочак, Бегија Смајић, Споменка Стевановић, Срђан Мазалица, Игор Црнадак и Споменко Стојановић.

Закључена је расправа о овој тачки дневног реда, а завршну ријеч дао је Ален Шеранић, министар здравља и социјалне заштите.

Након завршетка расправе о тачки дневног реда Двадесет друге посебне сједнице прешло се у ***дан за гласање****.*

*У* ***дану за гласање***,20. окотобра 2021. године*,* своје одсуство најавили су сљедећи народни посланици: Наташа Кулашинац, Ристо Марић, Срђан Тодоровић, Мирела Кајкут Зељковић, Гордана Видовић, Дарко Бањац, Бранко Бутулија, Дарко Бабаљ, Миленко Вићановић, Небојша Вукановић, Дико Цвијетиновић, Будимир Балабан, Един Рамић, Крсто Јандрић, Соња Караџић Јовичевић, Александар Главаш, Славко Глигорић, Душко Ивић, Дане Малешевић, Мирко Совиљ, Горан Селак, Саво Вулић, Максим Скоко, Недељко Гламочак, Миладин Станић, Томица Стојановић, Давор Шешић, Стево Јоксимовић, Иванка Марковић, Милан Радовић, Перица Бундало, Раденко Чупић, Јелена Тривић, Милан Шврака, Љубиша Крунић, Милица Ловрић, Гордана Тешановић и Игор Црнадак.

Посланици су се изјаснили о свакој подтачки појединачно, и то:

**1:** **Стање о испоруци кисеоника јавним здравственим установама у Републици Српској:**

**а) Информација о проблемима испоруке кисеоника одговарајуће квалитете и концентрације прописане за лијек јавним здравственим установама у Републици Српској за вријеме ванредне ситуације изазване вирусом корона SARS-CoV-2**

Закључке клубова посланика СНСД, ДЕМОС, СП, УС, НПС и Посланичке групе НДП, а у вези са **Информацијом о проблемима испоруке кисеоника одговарајуће квалитете и концентрације прописане за лијек јавним здравственим установама у Републици Српској за вријеме ванредне ситуације изазване вирусом корона SARS-CoV-2:**

1. Народна скупштина Републике Српске, полазећи од чињенице да су заштита становништва од заразних болести и здравствена дјелатност од општег интереса за Републику Српску, а узимајући у обзир захтјеве јавних здравствених установа за обезбјеђивање кисеоника за лијечење пацијената, закључује да је и поред свих напора који се улажу за превазилажење административних проблема у снабдијевању кисеоником здравствених установа у Републици Српској, евидентно да је снабдијевање кисеоником за вријеме трајања ванредне ситуације изазване пандемијом вируса SARS-Co2 доведено у питање, а што угрожава живот и здравље грађана Републике Српске.
2. Народна скупштина Републике Српске закључује да институције у БиХ, а превасходно Министарство цивилних послова БиХ и Агенција за лијекове и медицинска средства БиХ, треба у фокус рада да ставе живот и здравље пацијената и активно учествују у изналажењу рјешења и превазилажењу насталих проблема у вези са снабдијевањем кисеоником јавних здравствених установа у Републици Српској.
3. Народна скупштина Републике Српске закључује да је на основу извршене анализе кисеоника, који се примјењује у здравственим установама, потврђено да се у Републици Српској користи кисеоник одговарајућег квалитета и концентрације прописане за лијек у складу са стандардом и Европском фармакопејом, сходно чему се потврђује да су пацијенти у Републици Српској лијечени на исправан начин кисеоником од проглашења ванредне ситуације изазване пандемијом вируса SARS-Co2 и апелује на грађане и пацијенте да не подлијежу страху и паници.
4. Народна скупштина Републике Српске имајући у виду да не постоји консензус на нивоу БиХ за рјешавање питања континуираног снабдијевања медицинским кисеоником здравствених установа, закључује да се ово питање у Републици Српској треба ријешити по узору на Републику Србију, на начин како је то прописано Закључком Владе Републике Србије, 05 број: 53-5635/2020, од 10. јула 2020. године.
5. Народна скупштина Републике Српске закључује да је у циљу обезбјеђивања континуитета снабдијевања кисеоником одговарајућег квалитета и концентрације прописане за лијек здравствених установа у Републици Српској, и потребом за рјешавања административних процедура у вези са производњом и прометом на велико лијекова, те узимајући у обзир извјештаје о испитивању кисеоника узоркованог из здравствених установа у Републици Српској издатих од стране акредитоване лабораторије, потребно привремено наставити снабдијевање кисеоником одговарајућег квалитета и концентрације прописане за лијек, коју здравстене установе и добављачи већ примјењују.
6. Народна скупштина Републике Српске задужује Владу Републике Српске да актом из своје надлежности пропише мјере којим се обезбеђује снабдијевање здравствених установа кисеоником одговарајућег квалитета и концентрације прописане за лијек, а чију исправност контролишу акредитоване лабораторије.
7. Ови закључци ступају на снагу даном доношења.

Посланици су наведене закључке усвојили са ***43 гласа за, два против и ниједан посланик се није уздржао од гласања.***

**б) Закон о лијековима и медицинским средствима Републике Српске – по хитном поступку**

**Закон о лијековима и медицинским средствима Републике Српске је усвојен**

са ***43 гласа за, два против и ниједан посланик се није уздржао од гласања.***

Предсједник је закључио Двадесет другу посебну сједницу Народне скупштине Републике Српске.

У складу са чланом 174 став 10 Пословника Народне скупштине Републике Српске саставни дио овог записника је стенограм од 65 страница, тонски и видео-запис Двадесет друге посебне сједнице Народне скупштине Републике Српске.

**ГЕНЕРАЛНИ СЕКРЕТАР ПРЕДСЈЕДНИК**

**НАРОДНЕ СКУПШТИНЕ НАРОДНЕ СКУПШТИНЕ**

***Небојша Згоњанин Недељко Чубриловић***